open-index/open-wikipedia-markdown huggingface dataset:
Մետաղագործների ռազմական փառքի թանգարան (Նիժնի Տագիլ)

**Մետաղագործների ռազմական փառքի թանգարան** (), Երկրորդ համաշխարհային պատերազմին տագիլցիների մասնակցությանն ու Մեծ հաղթանակին նվիրված փոքր թանգարան Նիժնի Տագիլ քաղաքում։ Գտնվում է Նիժնի Տագիլի Տագիլստրոյևսկի շրջանում՝ Մետաղագործների փողոցի 1/1 հասցեում։ Թանգարանը «Նիժնի Տագիլի մետաղագործական կոմբինատ» թանգարան-ցուցահանդեսային կենտրոնի հետ միասին համարվում է «Եվրազ Նիժնի Տագիլի մետաղագործական կոմբինատ» թանգարանային-ցուցահանդեսային կենտրոնի մաս։

## Նկարագրություն
Թանգարանը գտնվում է «Զինվոր-մետաղագործների հուշահամալիր» պիլոնի ներսում, որը գտնվում է Մետաղագործների մարտական փառքի  հրապարակում՝ Մետաղագործների մշակույթի պալատի տարածքում՝ մուտքը՝ Մետաղագործների փողոցից։ Թանգարանի շենքը կառուցվել է խորհրդային մոնումենտալիզմի ոճով և իրենից ներկայացնում է մեծ զանգվածային ուղղանկյուն աշտարակ, որի պատերը բոլոր կողմերից պատված են թուջե հուշատախտակներով, որոնց վրա գրված են զոհված զինվորներ-մետաղագործների անունները։ Շենքի անկյուններում կան սաղավարտներով խորհրդային զինվորների թուջե խորաքանդակներ։ Անկյունների յուրաքանչյուր խորաքանդակը կշռում է 15 տոննա։

Թանգարանի մոտ կան հուշահամալիր շենքեր, որոնք իրենց մեջ են ներառում, այդ թվում և թանգարանի շենքը, կոթողը, պատերազմում զոհված մետաղագործների հիշատակի հավերժական կրակը, Երկրորդ համաշխարհային պատերազմի երկու թնդանոթների հուշարձաններ։ Թանգարանն այս կառույցների հետ միասին համարվում է Մետաղագործների ռազմական փառքի համալիրի մի մասը։

Թանգարանի մուտքը դուրս է գալիս հրապարակի ստորին թատերահարկ, որտեղ հիմնական թատերահարկում թանգարանային շենքի կողմերում կան երկու մեծ աստիճանահարթակներ։ Հրապարակի ներքին և վերին հարթակների ծառուղին տանում է դեպի Նիժնի Տագիլի մետաղագործական կոմբինատի մշակույթի տուն։

## Պատմություն
Ֆաշիստական Գերմանիայի դեմ Հայրենական պատերազմի հաղթանակի պատվին թանգարան ստեղծելու գաղափարն առաջ է եկել Մեծ հաղթանակի 20-ամյակի տոնակատարությանը (1965) Երկրորդ համաշխարհային պատերազմի վետերանների հանդիպման ժամանակ։ Գաղափարին իրենց աջակցությունն են բերել կուսակցության, արհմիության, կոմերիտմիության անդամները։

Թանգարանը կառուցվել է Նիժնի Տագիլի մետաղագործական կոմբինատի աշխատակիցների կողմից։ Հատկանշական է, որ շինարարության համար օգտագործված բոլոր շինանյութերը (մարմարից մինչև չուգուն) արտադրվել են Նիժնի Տագիլում։

1971 թվականին թանգարանի կառուցումն ավարտվել է և այն բացվել է։

## Ցուցադրություն
Թանգարանում ներկայացված են զենքեր, համազգեստ, զինվորների և թիկունքի աշխատողների կենցաղային իրեր, պատերազմի տարիներին Նիժնի Տագիլյի գործարանների արտադրանքների նմուշներ։ Պատերի վրա պատերազմի հերոսների բազմաթիվ լուսանկարներ են, բազմաթիվ արխիվային տվյալներ (հիմնականում այդ տարիների փաստաթղթեր և նամակներ)։

Թանգարանի ցուցադրությունը բաժանված է երեք մասի։

Թանգարան այցելում են ամբողջական դասարաններով և այնտեղ բաց դասեր անցկացնում։

## Ծանոթագրություններ

## Արտաքին հղումներ
* Музей боевой славы металлургов 

Կատեգորիա:1971 հիմնադրումներ Ռուսաստանում
Կատեգորիա:1971 հիմնադրված թանգարաններ
Կատեգորիա:Նիժնի Տագիլի թանգարաններ
Կանադական ժայռոտ լեռներ

**Կանադական ժայռոտ լեռներ** (), լեռնազանգված Կանադայի արևմուտքում, որը հանդիսանում է խաղաղօվկիանոսյան Կորդիլերների մի մասը։ Ամենաբարձր կետը Ռոբսոն լեռն է (3,954 մետր), ամենացածր կետը՝ Լիարդ գետը (305 մետր)։

## Բնութագիր
Կանադական ժայռոտ լեռները ձգվում են հյուսիսից Կանադայի հարավային սահմաններում 603 կմ։ Զբաղեցնում է 93409 կմ քառ.։ Լեռնազանգվածը բաղկացած են նստվածքային ապարների այնպիսի շերտերից, ինչպիսիք են թերթաքարերը և կրաքարերը։ Սրանք աշխարհագրականորեն ավելի երիտասարդ են, քան ամերիկյան Ժայռոտ լեռները։ Հինգ ազգային պարկեր տեղակայված են Կանադայի ժայռոտ լեռներում։ Դրանք են՝ Բանֆ ազգային պարկը, Յոհոն, Ջասպերը, Կուտնեյը և Վոթերթոն-Լեյքսը։ Լեռները ծածկված են անտառներով, որոնց հյուսիսային մասում դրանք լեռնային-տայգայական են, իսկ հարավում՝ սոճուտներ։

## Ամենաբարձր գագաթներ

## Պատկերասրահ

D6A 9449 - Bow Lake (9779924165).jpg|Բոու լիճ
Moraine Lake 2 July-2001.JPG|Մորեյն լիճ
Mountain Forest Road - panoramio.jpg|Լեռնային ճանապարհ
Valley of Five Lakes (9826528935).jpg|Հինգ հովիտների լիճ
Mt Robson South Face.jpg|Ռոբսոն լեռ
Columbia Icefield - Rocky Mountains - Alberta - Canada.jpg|Ալբերտա լեռ
Mount Bryce (Canadian Rockies).JPG|Բրայս լեռ
Glacier National Park valley.jpg|Գլայսե ազգային պարկ


## Արտաքին հղումներ
* Peakware.com 
* Peaklist.org
* Britannica.com
* Roger W. Patillo: *The Canadian Rockies: Pioneers, Legends and True Tales*. Trafford Publishing 2005, 9781412056274 (restricted online version (Google Books))
* Brenda Koller: *The Canadian Rockies Adventure Guide*. Hunter Publishing Inc. 2006, ISBN 978-1-58843-573-6 (restricted online version (Google Books))

Կատեգորիա:Կանադայի լեռնազանգվածներ
«Ուրալխիմպլաստ» թանգարան

**«Ուրալխիմպլաստ» թանգարան** (), «Ուրալխիմպլաստ» գործարանի թանգարանը Նիժնի Տագիլ քաղաքում։ Գտնվում է քաղաքի Դերժինսկի շրջանում, Հյուսիսային մայրուղու 21/2 հասցեում, ՈւԽՊ արդյունաբերական շրջանում։ Թանգարանը տեղավորված է երկու հարկանի շենքում`« Ուրալխիմպլաստ» գործարանի անցակետերից մեկի մոտակայքում, փոքրիկ նրբանցքում, որը խորանում է գործարանի մեջ։ Թանգարանի մոտ կա Հայրենական պատերազմի զոհերի հիշատակին նվիրված «Հիշողության պատը» հուշահամալիրը։

## Պատմություն
Ուրալխիմպլաստի գործարանի պատմության և տեխնիկայի թանգարանը բացվել է 1972 թվականի հոկտեմբերի 31-ին։ Այն ստեղծվել է անձնակազմի տեխնիկական պատրաստման համար նախատեսված կաբինետների հիման վրա։ Թանգարանի ստեղծման հիմնական նպատակն էր ցույց տալ ձեռնարկության արտադրության աճը և արտադրության տեխնիկական առաջընթացը։ Թանգարանը դարձավ ձեռնարկության կյանքի կենտրոնը՝, այնտեղ կազմերպվում էին էքսկուրսիաներ, դասընթացներ, վետերանների հետ հանդիպումներ և այլ միջոցառումներ։

1990-ական թվականներին ճգնաժամի հետ կապված թանգարանն անկում ապրեց։ 1998 թվականին գործարանը ոտքի կանգնեց, 21-րդ դարում թանգարանում իրականացվեցին լայնածավալ վերակառուցման աշխատանքներ, թարմացվեց ցուցադրությունը։

## Ցուցադրություն
Թանգարանի ցուցադրությունը բացումից ի վեր մշտապես թարմացվում է։ Թանգարանի սրահներում ներկայացված են  լաբորատոր իրեր և տարբեր տարիների գործիքներ, թանգարանի արտադրությունը, ձյութաթոր գործարանի կառուցման 1936 թվականի դիորամաներ։ Թանգարանում հավաքվում է պատմական փաստաթղթերի և լուսանկարների մեծ արխիվ։

## Ծանոթագրություններ

## Արտաքին հղումներ
* Продукцией Уралхимпласта заинтересовались в Европе

Կատեգորիա:1972 հիմնադրումներ Ռուսաստանում
Կատեգորիա:1972 հիմնադրված թանգարաններ
Կատեգորիա:Նիժնի Տագիլի թանգարաններ
Կատեգորիա:Տեխնիկական թանգարաններ
Սուրբ հաղորդության գավաթ (1864, Թալին)

**Սուրբ հաղորդության գավաթ** (, սկիհ), քրիստոնեական եկեղեցու ծիսակատարության ժամանակ օգտագործվող սպասքի տարր։ Գտնվում է Հայաստանի պատմության թանգարանի հավաքածուում։

## Նկարագրություն
Եկեղեցական սպասքի տարր համարվող սկիհն ունի փոքր նստուկ, բարձր պատվանդան և կափարիչ (մաղզմա), պատրաստված է արծաթից, գավաթը  ներսից ոսկեզօծված է։ Գավաթի զարդահարդարումն արված է դրվագման և փորագրման եղանակով։ Սկիհի պատվանդանի հիմքում ժապավենաձև լայն գոտու վրա քանդակված են բուսական զարդանախշեր, հիմնական պատվանդանի վրա 13 խորանների մեջ դրվագված է Քրիստոսն իր 12 աշակերտների հետ։  Առաքյալները պատկերված են դիմահայաց, լուսապսակով, ձեռքերում՝ Սուրբ Գիրքը։ Խորանների եզրերում դրվագված են բուսական նախշեր։ Պատվանդանը գավաթին է միացել գնդով, որը զարդարված է հրեշտակներով, բուսական զարդաձևերով և ձևավոր ունկերով։ Գավաթի եզրին մեկ տողի վրա փորագրված է թվակիր արձանագրություն՝

## Պատմություն
Սկիհն օգտագործվում է Սուրբ Պատարագի ընթացքում՝ Սուրբ հաղորդության ժամանակ։ Այնտեղ նվիրագործելու համար լցնում են կարմիր անապակ գինի, որը Սուրբ պատարագի միջոցով սրբագործվում է և խորհրդանշում Քրիստոսի արյունը։ Սկիհը խորհրդանշում է այն գավաթը, որով Հիսուսը, օրհնելով գինին Խորհրդավոր ընթրիքի ժամանակ, տվեց առաքյալներին հաղորդվելու։

## Ծանոթագրություններ

Կատեգորիա:Հայաստանի պատմության թանգարանի նմուշներ
Բեկանկուր

**Բեկանկուր** (), քաղաք Կանադայի Քվեբեկ նահանգում։ Համարվում է Բեկանկուրի տեղական ինքնակառավարման մարմնի ղեկավարի նստավայրը։ Աշխարհագրորեն տեղակայված է Սուրբ Լավրենտիոս գետի հարավային ափին՝ համանուն վտակի հովտում, Տրուա Ռիվիեր քաղաքի շրջակայքում։

Աշխարհագրական մեծ հայտնագործությունների սկզբնահատվածում Բեկանկուրին եղել է աբենակի հնդկացիական ցեղային միավորման կենտրոնը։

## Պատմություն
Քաղաքի ներկայիս անվանումը կապված է Նոր Ֆրանսիայի կառավարության օրոք ազդեցիկ դեր ունեցող ազնվականներից մեկի անվան հետ։

Առաջին ֆրանսիացիներն այստեղ հաստատվել են 1758 թվականին։ Դրանք ակադացիներն էին, որոնք բրիտանական իշխանությունների կողմից աքսորվել էին Մյու Բրաունսվիկի նահանգ։

## Բնակչություն
Ըստ Կանադայի ազգային վիճակագրական ծառայության հաշվետվության՝ Բեկանկուր քաղաքի բնակչությունը կազմում է 11 134 մարդ։

Հիմնական բնակիչները կանադացիներն են։ Բեկանկուրը տեղակայված է Կանադայի ֆրանսիական Քվեբեկ նահանգում, հետևաբար՝ քաղաքի բնակչության ճնշող մեծամասնությունը ֆրանսախոս է (97,7 %)։ Անգլերեն խոսում են միայն բնակիչների 0,7 %-ը։

Բեկանկուրի բնակչությունը հիմնականում դավանում է կաթոլիկություն։

## Տես նաև
* Քվեբեկ

## Ծանոթագրություններ

Կատեգորիա:1965 թվականին հիմնադրված բնակավայրեր
Կատեգորիա:Կանադայի քաղաքներ
Զագրեբի բանասիրական դպրոց

**Զագրեբի բանասիրական դպրոց**, 19-րդ դարում խորվաթական Զագրեբ քաղաքում գործած բանասիրական գիտական դպրոց, որը խորվաթական գրական լեզվի կարգաբերման, ստանդարտացման առնչությամբ առաջ է քաշել մի ամբողջ շարք լուծումներ։ Այն ղեկավարվել է Ադոլֆո Վեբեր Տկալչևիչի կողմից։ 1860-ական թվականներին դպրոցը գերիշխող դիրք էր գրավում խորվաթական մշակութային կյանքում, և նրա առաջարկած լեզվաբանական ու գաղափարական դրույթները արժանացել են իլլիրիական շարժման անդամների հավանությանն ու պաշտպանությանը։

Զագրեբի բանասիրական դպրոցի կողմից առաջարկված լուծումները ավանդական ուղղագրության գործածության մեծ փորձի և բարբառային ու մտահղացումային տարրերի համադրություն էին և կոչված էին բավարարելու խորվաթերենն իրենց մայրենի լեզուն համարողների բացարձակ մեծամասնության պահանջները։ Զագրեբի բանասիրական դպրոցի ամենանշանավոր գիտնական ներկայացուցիչներն էին Վյեկոսլավ Բաբուկիչը, Անտուն Մաժուրանիչը և Ադոլֆո Վեբեր Տկալչևիչը։ Ծնունդով սլովակ, բայց իրեն խորվաթ համարող Բոգոսլավ Շուլեկը աչքի է ընկել բառապաշարի բնագավառում իր առաջ քաշած առաջարկություններով։ Մասնավորապես՝ նա, լեզվի մաքրության շահերից ելնելով, առաջարկում էր օտար, ոչ սլավոնական լեզուներից փոխառված բառերը փոխարինել լայնորեն գործածվելու համար հանրության հավանությանն արժանացած նորաբանություններով կամ սլավոնական այլ լեզուներում գործածվող դրանց համարժեք բառերով։ Երիտասարդ լեզվաբան Վատրոսլավ Յագիչը նույնպես Զագրեբի դպրոցի առաջ քաշած գաղափարները ջերմորեն պաշտպանողներից էր, բայց վերջում հեռացավ դրանցից։ Զագրեբի բանասիրական դպրոցը, իր հավատարիմ հետևորդների մասնագիտական մեծ կարողությունների շնորհիվ, գերիշխող դիրք ուներ իր մրցակից Ռիյեկայի և Զադարի համանման և համանուն դպրոցների նկատմամբ և միայն խորվաթ վուկովյանների ղեկավարման տարիներին սկսեց զիջել դիրքերը
:

## Ծանոթագրություններ

## Աղբյուրներ
* 

Կատեգորիա:Խորվաթերեն
Վիլի Օրբան

**Վիլի Օրբան** (, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս ՌԲ Լայպցիգի դեմ խաղում։ Խաղում է կենտրոնական պաշտպանի դիրքում։

## Ակումբային կարիերա
### Կայզերսլաուտերն
Օրբանը Կայզերսլաուտերնի ակադեմիայի սան է։ Իր պրոֆեսիոնալ դեբյուտը նշեց 2011 թվականի օգոստոսի 27-ին՝ Բավարիայի դեմ խաղում։ Իր առաջին հանդիպումը թիմի մեկնարկային կազմում անցկացրեց 2011 թվականի նոյեմբերի 26-ին՝ Նյուրնբերգի դեմ խաղում։ Իր առաջին գոլը պրոֆեսիոնալ կարիերայում խփեց 2013 թվականի մայիսի 12-ին՝ Յան Ռեգենսբուրգի դեմ խաղում։ Կայզերսլաուտերնի առաջին թիմի կազմում Օրբանը անցկացրեց 77 հանդիպում՝ դառնալով 8 գոլի և 3 գոլային փոխանցման հեղինակ։

### ՌԲ Լայպցիգ
2015 թվականի մայիսին Օրբանը տեղափոխվեց ՌԲ Լայպցիգ։ Իր դեբյուտը ակումբի կազմում նշեց 2015 թվականի հուլիսի 25-ին՝ Ֆրանկֆուրտի դեմ խաղում։ Իր առաջին գոլը խփեց 2016 թվականի փետրվարի 19-ին՝ Ունիոն Բեռլինի դեմ խաղում։ 2016 թվականի մարտի 13-ին՝ Մյունխեն 1860-ի դեմ խաղում Օրբանը առաջին անգամ խաղադաշտ դուրս եկավ ՌԲ Լայպցիգի ավագի թևկապով։ 2017 թվականի օգոստոսի 11-ին գերմանացին պաշտոնապես նշանակվեց ՌԲ Լայպցիգի ավագ գլխավոր մարզիչ Ռալֆ Հազենհյուտլի կողմից։ Եվրոպական առաջնություններում իր առաջին հանդիպումը անցկացրեց սեպտեմբերի 13-ին՝ Չեմպիոնների Լիգայի Մոնակոյի դեմ խաղում։ 2017 թվականի հոկտեմբերի 13-ին նա երկարաձգեց իր պայմանագիրը ակումբի հետ մինչև 2022 թվականը։

## Միջազգային կարիերա
Օրբանը ծնվել է Գերմանիայում հունգարացի հորից ու լեհ մորից, և իրավասու է ներկայացնել այս 3 երկրները միջազգային ասպարեզում։ Գերմանիայի մինչև 21 տարեկանների հավաքականի կազմում Օրբանը անցկացրել է 2 հանդիպում՝ իր դեբյուտը նշելով 2014 թվականի նոյեմբերի 13-ին՝ Նիդերլանդների դեմ խաղում։

## Կարիերայի վիճակագրություն
### Ակումբային վիճակագրություն
*2018 թվականի ապրիլի 21-ի դրությամբ*

## Նվաճումներ
### Ակումբային

; ՌԲ Լայպցիգ

* Բունդեսլիգա տեղափոխություն․ 2015–16

## Ծանոթագրություններ

## Արտաքին հղումներ
* Օրբանի պաշտոնական Ֆեյսբուքի էջը
* Օրբանի պաշտոնական Ինստագրամի էջը
* Օրբանը transfermarkt-ում
* Օրբանը soccerbase.com-ում
* Օրբանը WhoScored.com կայքում
* Օրբանը ՌԲ Լայպցիգի պաշտոնական կայքում
* Օրբանը ՈՒԵՖԱ-ի պաշտոնական կայքում

Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ավիչի

**Թիմ Բերգլինգ** () (), առավել հայտնի որպես **Ավիչի** (*Avicii*), շվեդ դիջեյ, ռեմիքսեր և երաժշտական պրոդյուսեր։ Ըստ *«DJ Magazine»* հանդեսի 2012 թ.-ի վարկանիշային աղյուսակի՝ Բերգլինգը դիջեյների Թոփ 100-ում զբաղեցնում է 3-րդ տեղը՝ Արմին վան Բյուրենից և Տիեստոյից հետո։

Ավիչիի առավել հայտնի ստեղծագործություններից է «Levels»-ը, որը պաշտոնապես թողարկվում է 2011 թ.-ի հոկտեմբերի 28-ին։ Կատարումը արդեն հիթային էր էլեկտրո ոճի ջատագովների շրջանում, իսկ թողարկումից հետո Ավիչիին տալիս է համաշխարհային ճանաչում։ Երգի մեջ Ավիչին հավելել էր ամերիկացի երգչուհի Էտա Ջեյմսի 1963 թ.-ին թողարկած «Something's Got a Hold on Me» կատարումից որոշակի վոկալային հատված։ Նույն հատվածի վոկալային հավելումը առկա էր նաև ամերիկացի ռեփեր Ֆլո Րայդայի «Good Feeling» սինգլի մեջ։

2018 թ․ Ապրիլի 20-ին Օմանում, 28 տարեկան  հասակում ինքնասպան է եղել։

## Ծանոթագրություններ

## Արտաքին հղումներ
* Avicii-ն imusic.am֊ում
* 
* 

Կատեգորիա:1989 ծնունդներ
Կատեգորիա:Ակումբային դիջեյներ
Կատեգորիա:Բեմական կեղծանուններ
Կատեգորիա:Երաժշտական պրոդյուսերներ
Կատեգորիա:Ինքնասպան երաժիշտներ
Կատեգորիա:Շվեդ դիջեյներ
Կատեգորիա:Շվեդ երաժիշտներ
Կատեգորիա:Սեպտեմբերի 8 ծնունդներ
Սուրբ Անդրեասի տաճար (Վիկտորիա)

**Սուրբ Անդրեասի տաճար** (), ռոմանական կաթոլիկ եկեղեցի Բրիտանական Կոլումբիայում, Կանադայում։ Կառուցվել է բարձր վիկտորիական գոթական ոճով։ Սուրբ Անդրեասը Վիկտորիայի երրորդ Մայր տաճարն էր։ Առաջինը (1858-1884) Հումբոլդտ փողոցի ներկայիս Սան Աննայի ակադեմիայի մատուռն է, երկրորդը (1884-1892) գտնվում էր Սուրբ Անդրեասի հրապարակի ներկայիս գրասենյակի շենքի ետևում։ 
 
Նոր տաճարի շինարարությունը սկսվել է 1890 թվականին։ 1892 թվականի հոկտեմբերի 30-ին՝ ժամը 8։ 00-ին, Ժան-Նիկոլաս Լեմմենս եպիսկոպոսը օրհնեց շենքը։ 1990 թվականից տաճարը եղել է Կանադայի ազգային պատմական շենքը։

## Ճարտարապետություն
Սուրբ Անդրեասի տաճարի ճարտարապետն է Մորիս Փերոլտը և Ալբերտ Մեսնարդը։ Շինարարության համար ծախսվել է 81,052.00 կանադական դոլար։ Ճարտարապետները տաճարի կառուցման հատակագիծը վերցրել են եվրոպական միջնադարյան կառույցներից։ Այն հիմնված է Քվեբեկի Վոդրեուիլ-Դորյոնում կառուցված եկեղեցու հատակագծի վրա։ Երկու ոչ համաչափ աշտարակները հատկանշական են Քվեբեկի եկեղեցիներին, և դրանք հատուկ են Վիկտորիական գոթական ոճին։ Տաճարի նավը ունի 78 ոտնաչափ երկարություն, վարդակ պատուհանով։ Հիմնական աշտարակի բարձրությունը կազմում է 53 մետր։ Այն նախատեսված է ժամացույցների և զանգերի համար։


St. Andrew's Cathedral 10.JPG|Նավը
St. Andrew's Cathedral 13.JPG|Նավի կամարը 
St. Andrew's Cathedral 14.JPG|Հյուսիսային խորանը և գունավոր ապակիներով պատուհանը
St. Andrew's Cathedral 15.JPG|Հարավային հատվածը
St. Andrew's 10.JPG|Տեսքը հարավ-արևելքից


### Խորան
Խորանը օգտագործվել է Ռեմի Ջոզեֆ Դե Ռուի եպիսկոպոսական կարգի քսանհինգերորդ տարեդարձի առթիվ։ Քանդակել է Չարլզ Էլիոտը՝ առաջին բնիկ ամերիկացին, ով ավարտել էր Սենթ Լուիս քոլեջը։ Խորանը կազմված է երկու փայտե տուփերից։ Դրանք կարող են պտտվել, որպեսզի երևան չորս ձևավորված կողմերը՝ տարբեր պատարագային արարողությունների ժամանակ։ Խորանի գագաթը փորագրված է դեղին մայրուց և կշռում է մոտ 400 ֆունտ։

### Ամբիոն
Այս տաճարում դրված է մի փորագրված ամբիոն, որի հեղինակն է Ռոյ Հենրի Վիքերսը։ Այն պատկերում է Քրիստոսի սև և կարմիր պատկերը՝ ներկայացնելով խաչված և հարություն առած Քրիստոսին։

### Կրիպտե
Տաճարը ունի նաև կրիպտե, որտեղ ամփոփված են երեք եպիսկոսների աճյունները։ Նրանք են՝

* Մոդեսթե Դեմերսը, ով Վիկտորիայի առաջին եպիսկոպոսն էր։
* Չարլզ Ջոհն Սեգերսը՝ երկրորդ և չորրորդ եպիսկոպոսը, սպանվել է Ալյասկայում։
* Ջոհն Ջ․ Ջոհնկաուն՝ Վիկտորիա թեմից, մահացել է նախքան օծվելը։

## Ծանոթագրություններ

## Արտաքին հղումներ
* 
* Mystery Worshipper Report  at the Ship of Fools website

Կատեգորիա:Կանադայի ճարտարապետություն
Մադլեն Փեթշ

**Մադլեն Գրոբելար Փեթշ** (, ), ամերիկյան դերասանուհի։ Առավել հայտնի է «Ռիվերդեյլ» հեռուստասերիալում՝ Շերիլ Բլոսսոմի դերով։

## Կենսագրություն
3 տարեկանում Փեթշը սկսեց այցելել պարի և թատերական ստուդիաներ։ Նրա ծնողները ծննդով Հարավային Աֆրիկայից են, իր կյանքի առաջին 10 տարիներին նա ապրել է Վաշինգտոնում։ Նա ունի եղբայր։ Միջին դպրոցն ավարտելուց հետո նա տեղափոխվեց Լոս-Անջելես։

Փեթշը 2014 թվականին նկարահանվել է Կոկա Կոլայի գովազդում։ 2016 թվականի փետրվարին Փեթշը Ռիվերդեյլ հեռուստասերիալում ստացավ Շերիլ Բլոսսոմի դերը։ 2017 թվականի մարտին նա «Պոլարոիդ» ֆիլմում ստացավ դեր։

## Անձնական կյանք
14 տարեկանում Փեթշը դարձավ վեգան, նա դաստիարակվել է վեգանի ոգով։ Նա նաև մասնակցել է «Մարդիկ՝ հանուն կենդանիների նկատմամբ բարոյական վերաբերմունքի» կազմակերպության աշխատանքին։

2020 թվականին բաժանվում է իր ընկեր, Թրեվիս Միլիսից։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:1994 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Օգոստոսի 18 ծնունդներ
Մադամ Միսյո

**Մադամ Միսյո** ()՝ ֆրանսիական դուետ, որը կազմված է վոկալիստ՝ *Էմիլի Սետից* և պրոդյուսեր՝ *Ժան Կարլ Լուկասից*։ Նրանք՝ *"Mercy"* երգով, կներկայացնեն Ֆրանսիան 2018 թվականի Եվրատեսիլ երգի մրցույթում, որը տեղի կունենա Լիսաբոնում, Պորտուգալիա։

## Պատմություն
Էմիլի Սատը և Ժան Կարլ Լուկասը հանդիպել են 2008 թվականին և ստեղծել Մադամ Միսյոն 2013 թվականին։ 2015 թվականին նրանք գրել են "Smile" երգը ֆրանսիացի ռեփեր՝ Յուսուֆայի համար, իսկ ավելի ուշ մասնակցել են *Տարաթաթային*։ 2016 թվականի նոյեմբերի 4-ին դուետը հանդես է եկել իր դեբյուտային ձայնասկավառակով։

2018 թվականի հունվարի 1-ին հաստատվեց նրանց մասնակցությունը *Destination Eurovision-ին* (Ֆրանսիական ազգային ընտրություն) 2018 թվականի Եվրատեսիլ երգի մրցույթին "Mercy" երգով։ Նրանք երկրորդ կիսաեզրափակչից հետո, որը տեղի է ունեցել հունվարի 20-ին, անցան եզրափակիչ, որը տեղի էր ունեցել հունվարի 27-ին։ Եզրափակչում նրանք գրավեցին երրորդ հորիզոնականը միջազգային ժյուրիի կողմից, բայց գրավեցին առաջին հորիզոնականը ֆրանսիական հանդիսատեսի կողմից։ Ընդհանուր հավաքելով ամենաբարձր միավորները՝ նրանք հաղթեցին և ներկայացնելու են Ֆրանսիան 2018 թվականի Եվրատեսիլ երգի մրցույթում։

## Անդամներ
* Էմիլի Սետ- գլխավոր վոկալ
* Ժան Կարլ Լուկաս-Պրոդյուսինգ, Բեք վոկալ

## Սկավառակագրություն

### Սինգլներ

## Ծանոթագրություններ

Կատեգորիա:2013 հիմնադրված երաժշտական խմբեր
Կատեգորիա:Եվրատեսիլ երգի մրցույթի մասնակիցներ
Կատեգորիա:Երաժշտական դուետներ
Կատեգորիա:Փոփ երաժշտական խմբեր
Կատեգորիա:Ֆրանսիական երաժշտական խմբեր
Կատեգորիա:Ֆրանսիայի մասնակիցները Եվրատեսիլ երգի մրցույթում
Ուրալվագոնզավոդի պատմության թանգարան

**Ուրալվագոնզավոդի պատմության թանգարան** (), գտնվում է Նիժնի Տագիլ քաղաքի Դերժինսկի շրջանում՝ Վոստոչնոե մայրուղու 28/7 հասցեում, Ուրալվագոնզավոդի հիմնական մուտքի մոտ։ Թանգարանը Զրահատանկային տեխնիկայի թանգարանի և ՈւՎԶ-ի արտադրանքի վագոնային ցուցադրման  հետ միասին ներառված է Ուրալվագոնզավոդ թանգարան-ցուցահանդեսային համալիրի կազմում։

## Պատմություն
Ուրալվագոնզավոդի թանգարանը հիմնադրվել է 1969 թվականի նոյեմբերի 5-ին «Ձեռնարկության աշխատանքի և ռազմական փառքի թանգարանի» տեխնիկական գրասենյակի հիման վրա։ Հետագայում թանգարանը ընդլայնվել է։ Թանգարանային միությունը ներառում է ձեռնարկության պատմության թանգարանը 1000 մ² ցուցահանդեսային տարածքով, զրահամեքենաների պատմության թանգարան 1000 մ² ցուցահանդեսային տարածքով, ինչպես նաև ՈւՎԶ-ի արտադրանքի վագոնային ցուցադրությունը։

1990-ական թվականների սկզբին Պատմության թանգարանը զբաղեցրել է Ուրալվագոնզավոդի կենտրոնական շենքի ցուցասրահը։

## Ցուցադրություն
Ցուցահանդեսի վեց բաժինները պատմում են Ուրալվագոնզավոդի հարյուր հազարավոր ինժեներների և աշխատողների, գիտնականների կողմից բարձր արդյունաբերական մշակույթի ստեղծման մասին։

Առաջին բաժինը վերաբերում է 1926-1941 թվականներին ձեռնարկության նախագծման, կառուցման և հաստատման ժամանակաշրջանին։ Այն նվիրված է նոր տեխնոլոգիաների ստեղծմանը, գործարանի աշխատանքային կոլեկտիվի ձևավորմանը, խոշոր ձեռնարկության կառավարման համակարգի վերածնմանը։ Այս բաժնում ներկայացված են՝
* Գործարանային լաբորատորիայի գործիքների հավաքածու
* 20-րդ դարի վերջի և 21-րդ դարի սկզբի բեռնատար վագոնների նկարների ալբոմներ
* Նախապատերազմյան տարիների բեռնափոխադրումների շարժակազմի նմուշների մոդելներ
* 1933 թվականի ավտոմատ շղթայակցման սարքի նմուշ
* Արտադրական գործընթացների և սարքավորումների արտադրամասերի լուսանկարներ և այլն

Երկրորդ բաժինը զբաղեցնում է «Ուրալվագոնզավոդը 1941-1945 թվականներին Հայրենական պատերազմի տարիներին» ցուցահանդեսը։

«Ուրալվագոնզավոդը 1946-1955 թվականներին» բաժնում ներկայացված է 1950-1960-ական թվականների «Սառը պատերազմի» ժամանակաշրջանում բարոյական և ֆիզիկապես մաշված սարքավորումների արդիականացման գործընթացը, եզակի նախագծեր, սարքավորումների բնական մոդելներ և բեռնափոխադրումների մոդելներ։ Թանգարանի մյուս բաժինները նվիրված են Ուրալվագոնզավոդի 1956-1970 թվականների զարգացմանը, 1970-1980-ական թվականների վերակառուցման դարաշրջանում և ձեռնարկության մշակութաբանական նշանակությանը։

Ցուցահանդեսային դահլիճում ներկայացված են ռուս նկարիչների ստեղծագործությունները, մանկական արվեստի դպրոցների և ստուդիաների աշակերտների լավագույն ստեղծագործությունները, պատմական և գիտատեխնիկական ցուցահանդեսներ։

Թանգարանի գրադարանում առկա է երկրի պատմության, տարածաշրջանային ուսումնասիրությունների, թանգարանային ուսուցման, կրթական և տեղեկատվական գրականությանը վերաբերող գրքեր։ Առանձին բաժնում կա Ուրալվագոնզավոդի, Ռուսաստանի և այլ երկրների ձեռնարկությունների մասին հրապարակումներ։

## Տես նաև
* Զրահատանկային տեխնիկայի թանգարան

## Ծանոթագրություններ

Կատեգորիա:Նիժնի Տագիլի թանգարաններ
Կատեգորիա:1969 հիմնադրված թանգարաններ
Կատեգորիա:1969 հիմնադրումներ Ռուսաստանում
Կատեգորիա:Տեխնիկական թանգարաններ
Բոնդինի անվան մշակույթի և հանգստի կենտրոնական զբոսայգի

**Բոնդինի անվան մշակույթի և հանգստի կենտրոնական զբոսայգի** (, ), Նիժնի Տագիլ քաղաքի կենտրոնական այգին, որը գտնվում է քաղաքի պատմական կենտրոնում՝ Լենինսկի շրջանի Տագիլ լճակի ափին։

## Պատմություն
Տագիլ լճափի այգին կառուցվել է 19-րդ դարի սկզբին, մոտ 1806 թվականին։ Սկզբում կոչվել է Տիրոջ այգի։ Այգին այնպես էր ներկառուցված, որ Նիկոլայ Նիկիտիչ Դեմիդովի տան հետ միասնական անսամբլ էր կազմում։ Տիրոջ այգին ջերմոցի հետ միասին պատկերված է Վասիլի Ռաևի «Տագիլ ձմռանը» նկարում։ Այդ ջերմոցում ձմռանն աճում էր վարունգ և անանաս։

1920-ական թվականներին այգում գործել է ամառային թատրոն։ Այստեղ հանդես են եկել տարբեր թատերախմբեր, ցուցադրվել են ֆիլմեր։ 1930-ական թվականներին այգում սկսեցին զանգվածային քաղաքային զբոսանքներ, այստեղ գործում էր ընթերցասրահ, ռեստորան, լճակում զբոսնելու համար վարձակալությամբ տրվում էին նավակներ, շաշկու և շախմատի սիրահարների համար կար սենյակ և մանկական տեխնիկական կայարան։ 1935 թվականի հունիսի 23-ին այգում հյուրընկալվել է Ուրալի կենդանաբանական այգին։

1946 թվականի հուլիս 27-ին այգում բացվեց նիժնիտագիլցի գրող Ալեքսեյ Բոնդինին նվիրված հուշարձան (քանդակագործ՝ Մ. Պ. Կրամսկի)։ 1947 թվականի ապրիլի 1-ին քաղաքային այգին վերանվանվել է գրողի պատվին։ Այգում պահպանվել է տունը (Ալեքսեյ Բոնդինի գրական-հուշային թանգարան), որտեղ գրողն ապրել է իր կյանքի վերջին տարիներին։

1960-1970-ական թվականներին Բոնդինի անվան այգում գործել է ամառային կինոնթատրոն, մանկական խաղահրապարակ, պլանետարիում։

2000 թվականին Բոնդին այգում տեղադրվել են տագիլցի քանդակագործ Ալեքսանդր Իվանովի «Աշխատավոր մրջյունը»  և «Ճպուռը» մետաղական քանդակները։ Բացվում են բազմաթիվ նոր զվարճահարմարանքներ։ 2012 թվականին այգու տարածքում գործել է մասնավոր կենդանաբանական այգի։

## Նկարագրություն
thumb|Ալեքսեյ Բոնդինի կիսանդրին զբոսայգում, նրա գերեզմանի տեղում
Այգին ձգվում է Տագիլ լճակի երկայնքով «Տագիլի Կրեմլից» (Տեղական պատմության թանգարանից) մինչև Նիժնի Տագիլի պետական կրկեսի և Ռուսական ուղղափառ եկեղեցու շենքի մոտ 1 կմ։ Այգու ամենալայն հատվածը մոտ 200 մետր է։ Այգին ունի 5 մուտք, մի քանի մեծ ու փոքր ծառուղիներ։ Արևմտյան մասը հիմնականում լորենիների, եղևնիների, կեչիների պուրակ է։ Այգու արևելյան մասում կան բազմաթիվ զվարճանքի վայրեր, մեծ անիվը, քանդակներ, կասկադ-շատրվան, ինչպես նաև գրող Ալեքսեյ Բոնդինի հուշարձանը և նրա տուն-թանգարանը։

## Պատկերասրահ

Nizhny Tagil (18).JPG
Nizhny Tagil (17).JPG
Дом Орлова (Свердловская область, Нижний Тагил, Уральская улица, 20).JPG|Վարչական շենք այգում


## Ծանոթագրություններ

## Արտաքին հղումներ
* 
* 

Կատեգորիա:Նիժնի Տագիլի այգիներ
Կատեգորիա:Ուրալի պատմություն
Նիժնի Տագիլի պետական կրկես

**Նիժնի Տագիլի պետական կրկես** (), Նիժնի Տագիլ քաղաքի կրկեսը գտնվում է քաղաքի կենտրոնում՝ Լենինսկի շրջանում, Տագիլ լճակի հյուսիսային ափին, Պերվոմայսկայա փողոցում։

## Նկարագրություն
Նիժնի Տագիլի կրկեսը մեծ գմբեթավոր շենք է, որն առանձնանում է խոշոր լայն դեկորատիվ «պսակ» ունեցող գմբեթով։ Շենքը երկհարկանի է, ունի 8 անկյունային ձև, երկայնքով օգտագործման համար (կենդանիների պահպանում, մարդկանց հանգիստ,  վարչակակազմ)։ Հանդիսավոր մուտքը շենքի հիմնական մասում է և դուրս է գալիս կրկեսի դիմացի հրապարակը։

## Պատմություն
Առաջին անգամ Նիժնի Տագիլում կրկեսը հայտնվել է 1885 թվականի ամռանը, երբ քաղաքում ելույթներ էր ունենում Մ. Տրուցի ընտանեկան շապիտո կրկեսը։ Այլ կրկեսային թատերախմբերի մասին հիշատակվում է միայն 20-րդ դարի սկզբին, երբ  քաղաքում գործում էին ժամանակավոր կրկեսները և Ֆ. Իզակոյի, Մ. Բորովսկու, Է. Ստրոկայի, Վ. Կոմուխինի շապիտո կրկեսները։

Հաստատուն կրկես Նիժնի Տագիլում հայտնվել է 1931 թվականին, երբ կառուցվել է կրկեսի շենքի կարկասը։ Շինարարությունը ղեկավարել է Բորիս Մուրատովը, ով երկար տարիներ եղել է կրկեսի առաջին տնօրենը։ Կրկեսի շենքը տաք էր, ինչը հնարավորություն էր տալիս ներկայացումներ ունենալ նաև ձմռանը։ Կրկեսի նոր շենքը նախագծել են ճարտարապետներ Ի. Շադրինը, Լ. Սեգալը, Դ. Լեոնտևը։ Այն նախատեսված է 2000 հանդիսատեսի համար։

Կրկեսի տնօրեններ են եղել Ֆ. Լեյցինգերը (1975-1978 թթ.), Է. Էրից-Պուխովը (1978-1984 թթ.), Ն. Բաշկիրը (1984 թվականից)։ Կրկեսում իրականացվում են ոչ միայն կրկեսային խմբերի ներկայացումները, այլ նաև էստրադայի աստղերի շոուներ։ Կրկեսին կից արտիստների համար գործում է հյուրանոց։

2017 թվականի սեպտեմբերի 23-ին, հիմնական նորոգումից հետո, կրկեսն իր դռներն է բացել հանդիսատեսի առջև «Բարև, կրկես» ծրագրով։

## Պատկերասրահ

Нижнетагильский цирк с птичьего полёта.jpg|Նիժնի Տագիլի կրկեսի տեսքը


## Ծանոթագրություններ

## Արտաքին հղումներ
* 
* 

Կատեգորիա:1975 հիմնադրումներ Ռուսաստանում
Կատեգորիա:Ռուսաստանի կրկեսներ
Էռնանդո դե Սոտո

**Էռնանդո դե Սոտո** (, ), եղել է իսպանացի հայտնագործող և կոնկիստադոր։ Նա առաջնորդել է առաջին եվրոպական արշավախումբը դեպի ժամանակակից ԱՄՆ-ի տարածքի խորքերը և հավանաբար եղել է առաջին եվրոպացին, որ հայտնաբերել է Միսիսիպի գետը։
Արշավախումբը որոնել է ոսկի և Չինաստան տանող ճանապարհը։ Այն հետազոտել է ժամանակակից ԱՄՆ-ի հարավը։

Դե Սոտոն մահացել է 1542 թվականին Միսիսիպի գետի ափին, այժմյան Լեյք Վիլիջի մոտ, Արկանզասում։ Էռնանդո դե Սոտոն ծնվել է Էքստրեմադուրայում, իսպանական իդալգոների ընտանիքում։ Այդ տարածաշրջանում տարածված էր աղքատությունը, որից դուրս գալու համար շատ երիտասարդներ ինքնուրույն ելք էին որոնում։ Նրա ծնողները նույնպես աղքատ էին։  Նա ծնվել է Բադախոս կամ Խերես դե լոս Կաբալերոս բնակավայրերից մեկում։ Այն ամենն, ինչ հաստատ հայտնի է նրա մասին, այն է. որ նա իր մանկությունն անց է կացրել երկու վայրերում էլ։ Նրա կամքն է եղել թաղվել Խերես դե լոս Կաբալերոսում, որտեղ թաղված են նաև իր ընտանիքի մյուս անդամները։

Իսպանիան և Պորտուգալիան լիքն էին երիտասարդներով, ովքեր ձգտում էին զինվորական փառքի հնարավություն ստանալ այն բանից հետո, երբ մավրերը պարտության էին մատնվել։ Արևմուտքի նոր աշխարհի հայտնաբերմամբ (որը կարծում էին, թե արևելյան Ասիան է) շշուկներ էին տարածվում հարստության ու փառքի մասին. որոնք չափազանց գրավիչ էին աղքատների համար։

Դե Սոտոն նավարկել է Նոր աշխարհ 1514 թվականին Պանամայի առաջին նահանգապետի` Պեդրարիաս Սավիլայի հետ։ Համարձակ առաջնորդությունը, անվարան հավատարմությունը և տեղաբնիկների գյուղերից դրանց գերեվարված առաջնորդների համար փրկագնի կորզման խելացի սխեման դարձել են Կենտրոնական Ամերիկայի նվաճման` Դե Սոտոյի գործելաոճի կնիքը։

Նա ձեռք է բերել լավ ձիավարի, ռազմիկի և ռազմավարի համբավ, բայց վատահամբավ է եղել իր գործած դաժանությունների համար։
Այդ ժամանակ Խուան Պոնսե դե Լեոնը, ով հայտնաբերել է Ֆլորիդան, Վասկո Նունյես դե Բալբոան, ով հայտնաբերել է Խաղաղ օվկիանոսը և Ֆերդինանդ Մագելանը, ով առաջին անգամ նավարկել է այդ օվկիանոսով արևելյան կողմից, խորապես ազդել են դե Սոտոյի հավակնությունների վրա։

## Ծանոթագրություններ

Կատեգորիա:Կոնկիստադորներ
Կանադայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Կանադայի օբյեկտները թվով 18-ն են, որը կազմում է ընդհանուր թվի 1,7 %-ը (1073՝ 2017 թվականի դրությամբ)։ 8 օբյեկտներ ընդգրկված են մշակութային չափանիշներով, այդ թվում՝ 1-ը համարվում է մարդկային ստեղծագործական գլուխգործոց (չափանիշ i), մնացած 10-ը՝ բնական չափանիշներով։ Բացի դրանից, 2016 թվականի դրությամբ, ևս 6 օբյեկտ ներկայացված է թեկնածու ցանկում։

Կանադան վավերացրել է Համաշխարհային ժառանգության պաշտպանության կոնվենցիան 1976 թվականի հուլիսի 23-ին։ Կանադայի առաջին օբյեկտն ընդգրկվել է ցանկում 1978 թվականին, Համաշխարհային ժառանգության հանձնաժողովի 2-րդ նիստում։

## Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։

### Օբյեկտների աշխարհագրական դասավորվածություն



## Թեկնածու օբյեկտների ցանկ
Այս ցանկում այն վայրերն են, որոնք ներկայացված են Կանադայի կառավարության կողմից՝ որպես թեկնածու օբյեկտներ։

### Օբյեկտների աշխարհագրական դասավորվածություն



## Ծանոթագրություններ

## Արտաքին հղումներ
* ՅՈՒՆԵՍԿՕ-ի պաշտոնական կայք․ Կանադայի Համաշխարհային ժառանգության օբյեկտներ
* Կանադայի Համաշխարհային ժառանգության օբյեկտների հղումների տեղեկագիրք

Կատեգորիա:Համաշխարհային ժառանգության ցանկեր
*
Յանա Չերվենկովա

**Յանա Չերվենկովա** (, ), չեխ արձակագիր, հրապարակախոս։

## Կենսագրություն
Յանա Չերվենկովան ծնվել է 1939 թվականին Պրահայում։ Ավագ դպրոցում սովորել է ռուսերեն և անգլերեն (1953-1956)։ 1956 թվականից պատմություն է ուսումնասիրել Պրահայի Կարլի համալսարանի մանկավարժական մասնաճյուղում։ 1960-1961 թվականներին որպես ուսուցիչ աշխատել է  Պլանայում, 1961-1962 թվականներին՝ Պրահայում։ 1990 թվականից հետո աշխատել է որպե խմբագիր, 1993-2006 թվականներին եղել է Չեխիայի Պեն ակումբի բանտարկյալ գրողների կոմիտեի նախագահ։  Յանա Չերվենկովան աշխատում է «Post Bellum» (Ետպատերազմյան շրջան) ընկերությունում, որտեղ հավաքում է այն տարեց մարդկանց պատմությունները, ովքեր վերապրել են պատերազմը, կոմունիստական ժամանակաշրջանում անցել դժվարությունների միջով, եղել են համակենտրոնացման ճամբարներում, թաքնված հրեաներ են, կամ ընդհատակում ապրած մարդիկ։

## Ստեղծագործություններ
Չերվենկովայի գրքերից մի քանիսը թարգմանվել են սլովակերեն, գերմաներեն և հոլանդերեն։ Սկզբնական շրջանում ստեղծագործել է պատանիների համար։ Խորհրդային ժամանակաշրջանում, երբ Յանան չէր կարող դասավանդել, նա շարունակում էր գրել՝ չնայած ուժեղ գրաքննությանը։ Այդ տարիների նրա գրքերը մեծահասակների և ազատության մասին էին։ 1989 թվականի հեղափոխությունից հետո Յանա Չերվենկովան ազատորեն տպագրել է իր գրքերը։ Իր ստեղծագործություններում Յանան անդրադառնում է  մեծահասակների սիրո պատմության, ինչպես նաև կոմունիզմի տարիների սահմանագծում ապրելու մասին։

### Երկեր
* 1969 - Čtyřlístek pro štěstí
* 1976 - My dva doma
* 1978 - Krok přes práh
* 1981 - Semestr života
* 1989 - Věno pro Ivettu Márovou
* 1993 - Jak vypadá nic
* 1998 - Kurs potápění
* 2004 - Pozdní láska

## Մրցանակներ
* Թոմ Սթոփարդ մրցանակ (շնորհել է Charta 77 հիմնադրամը) «Սուզվելու դասընթաց (Սուզվել անցյալ)» գրքի համար

## Գրականություն
* Գրական տապան 2015, ԱՕԿՍ, Երևան, 2016, ISBN 978-9939-1-0432-4
* Recenze: Semestr života: J. Lukeš, Práce 13. 1. 1982․
* J. Polák + Z. Heřman, ZM 1982, s. 397․
* Jak vypadá nic: M. Petříček, LitN 1994, č. 29․
* P. Švanda, LD 27. 6. 1994․
* Kurs potápění: A. Haman, Tvar 1998, č. 20․
* J. Lukeš, Týden 1998, č. 43; P. Švanda, Rovnost 2. 10. 1998․
* Pozdní láska: J. Šiklová, Mosty 2004, č. 17․
* A. Šporková, Tvar 2004, č. 13; A. Haman, LidN 27. 5. 2004.
* Rozhovory: P. Nový, MF 20. 9. 1983․
* I. Zítková, NK 1998, č. 45․
* O. Vašková, Knižní novinky 2005, č. 17.

## Ծանոթագրություններ

Կատեգորիա:Չեխ գրողներ
Կատեգորիա:Չեխ արձակագիրներ
Կատեգորիա:Հրապարակախոսներ
Կատեգորիա:Կարլի համալսարանի շրջանավարտներ
Կատեգորիա:Չեխ մանկավարժներ
Արծրունիների գավաթ

**Արծրունիների գավաթ**, Արծրունիների տոհմին պատկանող արծաթյա նրբագեղ գավաթ, հայկական արծնագործության բացառիկ նմուշ։ Գտնվում է Հայաստանի պատմության թանգարանի հավաքածուում։

## Նկարագրություն
Գավաթը լայնաբերան է, նեղ հատակով, նստուկով, բաղկացած է գավաթից և գավաթակալից։ Պատրաստված է արծաթից, ներսից ոսկեջրած է։ Ստեղծվել է ձուլման, ֆիլիգրանի (ցանցկեն), արծնապատման և փորագրման եղանակներով։ Գավաթակալը պատված է բուսական զարդանախշերով, ունի զարդարուն օղակաձև նստուկ։ Իրանի ցանցկեն հարդարանքի վերադիր նախշերը պատված են երկնագույն, վարդագույն, կանաչ և դեղին արծնով։ Հատակի արտաքին մասում վարդյականման զարդանախշ է` մեջտեղում պտուտակաձև ելուստով։ Գավաթի եզրին մեկ տողի վրա փորագրված է արձանագրություն՝

## Ծանոթագրություններ

Կատեգորիա:Հայաստանի պատմության թանգարանի նմուշներ
Աղայի տուն (թանգարան)

**Նիժնի Տագիլի հանքարդյունաբերական բնակչության կենցաղի և արհեստների «Աղայի տուն» թանգարան**  (), Սվերդլովսկի մարզի Գորնոզավոդսկի շրջանի բնակչության կյանքին, աշխատանքին, մշակույթին ու ստեղծագործությանը վերաբերող թանգարան։ Ընդգրկված է «Գորնոզավոդսկի Ուրալ» թանգարան-արգելոցի կազմում։

Գտնվում է Դեմիդով իշխանների նախկին տան կողքին՝ ուրալցի Խուդոյարով նկարիչների տուն-թանգարանի հարևանությամբ, որտեղ այժմ տեղակայված է  Արհեստների թանգարանը, որի հետ միասին կազմում է ազգագրական համալիրի մաս։ Թանգարանը գտնվում է Նիժնի Տագիլի Լենինսկի շրջանում, Տագիլսկայա փողոցում։

## Պատմություն
Նիժնի Տագիլում այս շենքը սովորաբար անվանում են «Աղայի տուն»։ Թանգարանի շենքը համարվում է 20-րդ դարի սկզբի նեոդասական ոճով կառուցված աղայական տան օրինակ։ Ի սկզբանե եղել է Դեմիդով իշխանների գլխավոր նստավայրը։ Այնտեղ կազմակերպվել են պարահանդեսներ, բարձրաշարհիկ երեկոներ՝ թանկագին հյուրերի ընդունելությամբ։ 1917 թվականի հեղափոխությունից հետո շենքն օգտագործվել է որպես կոմունալ բնակարան։ 1981 թվականին մշակվել է շենքի վերականգնման ծրագիր։ Թանգարանը բացվել է 1997 թվականի օգոստոսին։

## Ցուցադրություն
Թանգարանն ունի յուրահատուկ կնձնիից և մետաղից հնամաշ իրեր, 19-20-րդ դդ. Ուրալի Գորնոզավոդսկի շրջանի բնակչության հագուստը, կանանց ձեռքի աշխատանքների նմուշներ նմուշները (վուշե արտադրանք, գործվածք և ձեռագործ իրեր)։ Այցելուն կարող է պատկերացում կազմել գյուղացիների և աշխատողների կյանքի, արհեստի և կենցաղի, ուրալյան երկրի անցյալ դարերի  մասին։ Լայնորեն ներկայացված են Նիժնի Տագիլի կաշվի, կոշկեղենի, տակառագործական,  սնդուկների արհեստները, որոնցից մի քանիսը միայն ձևավորվել են 19-րդ դարի ավարտին։ Բացի այդ, ներկայացված են տարբեր 8-րդ դարից մինչև 20-րդ դարի սկիզբ տարբեր դասերի ինտերիերներ, իշխան Դեմիդովների անձնական իրերը։ Բացի այդ, թանգարանն ունի պատմական փաստաթղթերի, քարտեզների և լուսանկարների ցուցադրություն, որտեղ ներկայացվում է Նիժնի Տագիլի՝ որպես քաղաքային միավորի ձևավորման գործընթացը։ Մասնավորապես, ներկայացված են քաղաքի տարբեր ժամանակների քարտեզներ և  թանգարանային այլ ցուցանմուշներ, որոնք լուսաբանում են, թե ինչպես է կյանքը փոխվել Նիժնի Տագիլում։

## Ծանոթագրություններ

Կատեգորիա:1997 հիմնադրումներ Ռուսաստանում
Կատեգորիա:1997 հիմնադրված թանգարաններ
Կատեգորիա:Նիժնի Տագիլի թանգարաններ
Կատեգորիա:Ռուսաստանի ազգագրական թանգարաններ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Սվերդլովսկի մարզի տեսարժան վայրեր
Ջոն Բայ

մինի|ձախից|Ջոն Բայի արձանը
Փոխգնդապետ **Ջոն Բայ**,  (),  Մեծ Բրիտանիայի ռազմային ինժեներ, որի գլխավոր նվաճումը եղել է Րիդոյի ջրանցքը։ Այդ ջրանցքի կողքին կառուցվել է Բայտայուն քաղաքը, իսկ հետագայում Օտավա անվան տակ դարձել է Կանադայի մայրաքաղաքը։ Նա նաև հայտնի է **Գնդապետ Բայ** մականունով։

Ծնվել է 1779 թվականին Լամբետ քաղաքում (հիմա Լոնդոնի տեղամասերից է)։ Սովորել է Թագավորական ռազմային ակադեմիայում, որը գտնվում է Վուլվիչ քաղաքում։ 1799 թվականի օգոստոսի 1-ին  ստացել է սպային կոչում թագավորական հրետանիում, բայց այդ նույն թվականի օգոստոսի 20-ին տեղափոխվել է ինժեներական բանակ։ 1802 թվականին տեղափոխվել է Կանադա, որտեղ մասնակցել է Քվեբեկ քաղաքի շինարարությանը և Սուրբ Լարվենտիա գետի բարելավմանը։ Նապոլեական պատերազմի տարիներին վերադարձել է Եվրոպա, որտեղ 1811-1815-ական թվականներին ծառայել է Վելինգտոնի մոտ։

Պատմերազմների վերջանալուց հետո հեռացել է պաշտոնից, բայց 1826 թվականին, լինելով շատ լավ ինժեներ, ուղարկվել է Կանադա, որպեսզի կառավարի Րիդո ջրանցքի կառուցումը։ Քանի որ ջրանցքի սկիզբը գտնվում էր մարդկանց կողմից չուսումնասիրված տարածքում՝ Օտավա գետի ափի մոտ, նրա առաջին խնդիրն այն էր, որ նա պետք է այդ տարածքը հասանելի դարձներ իր աշխատակիցների համար։ Քաղաքը անվանեցին Բայտայուն նրա անվան օրոք, իսկ հետագայում անվանափոխվեց Օտավա, և դարձավ Կանադայի մայրաքաղաք։

Րիդոյի ջրանցքից բացի, 1828 թվականին Բայը նախագծել է Դաշինքի կամուրջը, որը միացնում էր Բայտաունը լքված Րայտասուն բնակավայրի (հետագայում Հալլ սեկտորի Գատինո քաղաք) հետ, որը նախագծել էր Ֆիլեմոն Րայտը։ Հիմա այդ կամրջի տեղում գտնվում է Շոդյերի կամուրջը։

Ջրանցքի կառուցումը ավարտվել է կառուցումը սկսելուց 6 տարի անց և համարվել է իր ժամանակի ինժեներական ձեռքբերումը։ Սակայն Բային նորից կանչում են Լոնդոն անհիմն մեղադրանքով։ Պառլամենային հետազոտությունը ամբողջությամբ արդարացրեց Բային, սակայն նրա ռեպուտացիան խարխլված էր, և Բայի աշխատանքը ջրանցքի հետ կապված պաշտոնապես չընդունվեց։ Բայը մահացել է 1836 թվականին և թաղվել է Արևելյան Սուսեկսի Ֆրենտ գյուղում, որը գտնվում էր Անգլիայի հարավ-արևելքում։

Օգոստոսի առաջին երկուշաբթին նշվում է Օտավա քաղաքում որպես Գնդապետ Բայի օր։ Այդ օրը համարվում է ոչ աշխատանքային օր է քաղաքում։

## Ժառանգություն
Ջոն Բայի օրոք անվանվել են։
* Բայուորդի շուկա — Օտավայի կուլտային տարածք Լոուերատուն քաղաքում
* Արձան, որը կառուցվել է 1971 թվականին Մեյջորս Հիլ այգում
* Գնդապետ Բայի անունով միջնակարգ դպրոց, որը գտնվում է Գլոստեր համայնքում
* Գնդապետ Բայի մայրուղին (:en:Colonel By Drive) Պառլամենտից Րիդո ջրանցքի և Շատո Լյորե ջրվեժի կողքին
* Օտավայի համալսարանի կորպուսներից մեկը

## Ծանոթագրություններ

## Արտաքին հղումներ
* Biography at the ''Dictionary of Canadian Biography Online'' 
* Biography from the ''Dictionary of National Biography'' (1901) 

Կատեգորիա:Կանադացի ռազմական գործիչներ
Կատեգորիա:Քաղաք հիմնադրած անձինք
Կատեգորիա:Բրիտանացի ճարտարագետներ
Հին եգիպտական պապիրուսների ցանկ

**Հին եգիպտական պապիրուսների ցանկ**, թվարկված են գտնված  Հին Եգիպտական պապիրուսներից ամենակրևորները, ինչպես նաև նրանց մասին հիմնական տվյալները։ Պապիրոսները ցուցակում ներկայացված են ըստ տարիքի՝ հինից նոր։

***Հապավումներ***

Կ։ կենսագրական

Ու։ հրահանգներ, ուսմունքներ

Գ։ գրական տեքստեր՝ հեքիաթ, բանաստեղծություն

Ա։ կրոնական փաստաթաղթեր, առասպելներ

Բ։ գիտական՝ մաթեմատիկական, բժշկական

Պ։ պաշտոնական հաշվետվություններ

Թ։ թաղման՝ Մեռյալների գիրք

Ն։ նկարներ, քարտեզներ

Մ։ մասնավոր պապիրուսներ, նամակագրություն, պայմանագրեր

Հ։ «հանրագիտարան»

## Գրականություն
* Тураев Б. А. *Египетская литература*. — Москва: М. и С. Сабашниковых, 1920. — 285 с.
* Кацнельсон И. С. *Культура Древнего Египта*. — М.: Художественная литература, 1973.
* Коростовцев М. А. *Литература Древнего царства (III тыс. до н. э.): [Литература Древнего Египта]* // История всемирной литературы: В 8 томах / АН СССР; Ин-т мировой лит. им. А. М. Горького. — М.: Наука, 1983—1994. — На титл. л. изд.: История всемирной литературы: в 9 т. — Т. 1. — С. 57-64.
* Miriam Lichtheim, *Ancient Egyptian Literature*, Vol. 1 to 3

Կատեգորիա:Ցանկեր:Գրականություն
Կատեգորիա:Ցանկեր:Հին Եգիպտոս
Վոլգոգրադ արենա

**Վոլգոգրադ արենա** (), 2018 թվականի աշխարհի առաջնության համար Վոլգոգրադում կառուցված միջազգային կարգի ֆուտբոլային մարզադաշտ։ Արենան կառուցվել է նախկին Ցենտրալնի մարզադաշտի տեղում, Վոլգա գետի ափին՝ Մամաև կուրգանի ստորոտում։

2012 թվականին Վոլգոգրադն ընդգրկվել է 11 քաղաքների ցանկում, որտեղ կանցկացվեն 2018 թվականի աշխարհի գավաթի խաղերը։ Մարզադաշտում պետք է անցկացվեն խմբային փուլի չորս խաղեր։ Առաջնության ավարտից հետո շինարարությունը նախատեսվում է օգտագործել որպես «Ռոտոր» ֆուտբոլային ակումբի հիմնական մարզադաշտը և տարբեր զանգվածային միջոցառումների բազմաֆունկցիոնալ համալիր։

## Նկարագրություն
thumb|Մարզադաշտի մոդել
Մարզադաշտի նախագծումն իրականացրել է մոսկովյան «Սպորտ-ինժեներական» ընկերությունը, որը հաղթել է բաց մրցույթում, շինարարական կապալառուն «Ստրոյտանսգազ» ԲԲԸ-ն էր։

Նախագծի ընդհանուր արժեքը, ներառյալ իրական շինարարական աշխատանքները, ի սկզբանե տեղական իշխանությունների կողմից գնահատվել են 10 միլիարդ ռուբլի։ 2014 թվականի հոկտեմբերին Վոլգոգրադի 2018 թվականի աշխարհի առաջնության մարզադաշտի կառուցման նախնական արժեքը կազմել է 17 միլիարդ ռուբլի։

Մարզադաշտի տարողությունը 45 հազար տեղ է, ներառյալ 2280 տեղ լրատվամիջոցների համար և 640 VIP տեղեր, 460 տեղ հաշմանդամություն ունեցող անձնաց համար։ Մարզադաշտն ունի իր ճարտարապետական առանձնահատկությունը`խոշոր կայմապարաններով տանիք, ճակատամասը կոնաձև է, դեպի ներքև նեղացող։

## Կառուցում
Վոլգոգրադ արենայի շինարարությունը իրականացվել է մի քանի փուլով։ 2015 թվականին «Ստրոյտանսգազ» ԲԲԸ-ն իրականացրել է աշխատանքների նախապատրաստական փուլը, ներառյալ Ցենտրալնի մարզադաշտի շենքի կառույցների ապամոնտաժման և նախկինում գոյություն ունեցող ինժեներական ցանցերի օգտագործման աշխատանքները։ Իրականացվել է շինարարության հիմնական աշխատանքների մի մասը, սկսվել են մարզադաշտի կրող կառույցների և ներքին ինժեներական ցանցերի տեղադրումը։

2016 թվականին ավարտվել է մարզադաշտի և տրիբունաների մոնոլիտ կառույցների կառուցումը, որի ընդհանուր ծավալը կազմում է ավելի քան 120 հազար մ3 բետոն։ Արենայի շենքի ներսում սկսվել են ավարտական աշխատանքները։ Ընդհանուր կապալառուի մասնագետները սկսել են ներքին ինժեներական համակարգերի տեղադրման աշխատաքները, շինարարները սկսել են առանձին կանգնած շենքերի համալիրի կառուցումը` մուտքեր, տոմս-տաղավարներ, անցակետեր։

Մարզադաշտի կառուցման ավարտը նախատեսվել է 2017 թվականի դեկտեմբերին։ 2018 թվականի մարտին մարզադաշտը դեռևս պատրաստ չի եղել, ՖԻՖԱ-ի ներկայացուցիչները հույս են հայտնել, որ մինչև մայիս այն կգործարկվի։ Մարզադաշտը գործարկվել է 2018 թվականի ապրիլի 3-ին։

## Ֆուտբոլի աշխարհի առաջնություն 2018

## Ծանոթագրություններ

## Արտաքին հղումներ
* Описание проекта на сайте проектировщика 
* Ход строительства «Волгоград Арены» (подробно) 
* Обновляемая фотогалерея строительства стадиона
* Видеоролик о строительстве «Волгоград Арены» (октябрь, 2016)
* Видеожурнал «Россия 2018»: Какой будет «Волгоград Арена» (англ.) 
* Timelapse (ускоренное) видео подъема вантовой системы кровли стадиона

Կատեգորիա:2018 հիմնադրումներ Ռուսաստանում
Կատեգորիա:Ռուսաստանի ֆուտբոլային մարզասրահներ
Կատեգորիա:Ֆուտբոլի աշխարհի առաջնություն 2018 մարզադաշտեր
Չումիզա

**Չումիզա** (), ձավարային ու կերային հին մշակաբույս է։ Նրանցից պատրաստած ձավարը պարունակում է շուտ լուծվող ածխաջրեր, շուտ եփվում է և լավ ուռչում, իսկ համով չի զիջում կորեկաձավարին։

Չումիզային ձավարը պարունակում է 16,2% հում պրուտեին, 1,8% մոխիր, մինչդեռ կորեկի ձավարը՝ 12,0% հում պրոտեին և 1,6% մոխիր։ Չումիզան մշակվում է նաև կանաչ կեր, չոր խոտ և սիլոս ստանալու համար։ Հատիկը որպես արժեքավոր խտացրած կեր օգտագործվում է բոլոր տեսակի անասունների համար։

Չումիզան մեծ չափով մշակվում է Մանջուրիայում, Չինաստանում, Կորեայում և Ճապոնիայում։ Ավելի պակաս չափով մշակվում է նաև Հնդկաստանում, Աֆղանստանում, Թուրքիայում և Իտալիայում։

## Նկարագրություն
Բարձր ագրոտեխնիկայի պայմաններում չումիզայի յուրաքանչյուր հեկտարից ստացվում է 25-30 ց հատիկ, 75-80 ց խոտ, 200-250 ց կանաչ զանգված։ Չումիզան պատկանում է կորեկանման հացաբույսերի խմբին։ Չումիզայի արմատներն ուժեղ զարգացած են, թափանցում են մինչև հողի 2,5 մ շերտերը։ Ցողունն ունի 1,5-2,0 մ բարձրություն։ Թփակալումը թույլ է։ Ցողունը ճյուղավորվում է հիմքից և իր վրա կրում 10-16 տերև, որոնք ականջիկներ չունեն, մերկ են, երբեմն թավոտ, կանաչ կամ ցողունի հետ միասին ներկված են մանուշակագույն անթոցիանով։ Ծաղկաբույլը ողկույզանման հուրան է, երկար, հարավային ուշահաս ձևերի հուրանի երկարությունը երբեմն հասնում է մինչև 50 սմ-ի։ Հուրանի հիմնական առանցքը,ինչպես նաև կողային ճյուղերը՝ թևերը, խիստ թավոտ են։ Կողային ճյուղերը լինում են տարբեր երկարությամբ և հուրանի հիմնական առանցքի վրա գտնվում են տարբեր հեռավորությամբ։ Չումիզայի ծաղկաբույլի հիմնական առանցքի վրա ճյուղերի դասավորությունը որոշում է հուրանի խտությունը(ցանցառ, խիտ)։ Հուրանի ճյուղավորությունների վրա դասավորված են մանր, միածաղիկ հասկիկները։ Այդ հասկիկներն ունեն երեքական հասկիկային թեփուկներ, որոնցից երկուսն են լավ զարգացած։ Բացի հասկիկներից, հուրանի ճյուղավորությունների վրա փնջերով դասավորված են նաև կոշտ, ատամնաձև, երկար կամ կարճ մազմզուկներ։ Հատիկը մանր է, գնդաձև, սպիտակ,նարնջագույն։ 1000 հատիկի զանգվածը 1,5-4,1 գ է։ Ինքնափոշոտվող է, տոթադիմացկուն, չորադիմացկուն, ջերմասեր։

## Մշակում
Հատիկ ստանալու նպատակով չումիզան ցանում են լայն շարքերով(45 սմ) կանաչ զանգվածի կամ խոտի համար՝ համատարած շարքերով։ Լայնաշարի դեպքում ցանքի նորման վերցնում են 4-6 կգ/հա, համատարած շարքերով ցանելու դեպքում՝ 10-15 կգ/հա։ Ցանքը պետք է կատարել 3-5 սմ խորությամբ, որից հետո անհրաժեշտ է դաշտը տափանել։ Բերքահավաքը կատարում են հատիկի համար՝ լրիվ հասունացման փուլում(եթե կոմբայնով են հավաքում) կամ մոմային հասունացման փուլում (եթե սովորական, հասարակ մեքենայով են հավաքում), խոտի համար՝ հուրանակալման փուլում։

## Ծանոթագրություններ

## Արտաքին հղումներ
* 
* 

Կատեգորիա:Հացազգիներ
Կատեգորիա:Կերաբույսեր
Նիկոլայ Պրժևալսկու հուշարձան (Սանկտ Պետերբուրգ)

**Նիկոլայ Պրժևալսկու հուշարձան** (), հուշարձան Ռուսաստանի Դաշնության Սանկտ Պետերբուրգ քաղաքում, որը նվիրված է ռուս ճանապարհորդ, բնագետ Նիկոլայ Միխայլովիչ Պրժևալսկուն։ Գտնվում է Ալեքսանդրովյան զբոսայգում, քաղաքի Ադմիրալտեյսկի շրջանում։

## Պատմություն
Ռուս ճանապարհորդ, բնագետ, աշխարհագրագետ, Կենտրոնական Ասիայի հետազոտող Նիկոլայ Պրժևալսկու հուշարձանը տեղադրվել է նրա ընկեր գեներալ-մայոր Ալեքսանդր Ալեքսանդրովիչ Բիլդերլինգի մշակած և 1891 թվականի հունիսի 13-ին հաստատված նախագծով։ Հուշարձանի մոդելը պատրաստել է քանդակագործ ակադեմիկոս Իվան Նիկոլաևիչ Շրյոդերը։ Այդ ժամանակ էլ որպես հուշարձանի տեղադրման վայր ընտրվել է Ալեքսանդրովյան զբոսայգին։ Հուշարձանի ֆինանսավորումն իրականացվել է բաժանորդագրությամբ՝ Ռուսական աշխարհագրական ընկերության կողմից։ Ի. Ն. Շրյոդերի մոդելով բրոնզե քանդակները ձուլվել են Կ. Բերտոյի գործարանում, իսկ գրանիտե ժայռի տեսքով պատվանդանը պատրաստել է Ռոբերտ Յոհանովիչ Ռունեբերգի «Բյուրո Վեգա» ընկերությունը։

## Նկարագրություն
Հուշարձանն ունի հետևյալ տեսքը. Նիկոլայ Պրժևալսկու բրոնզե կիսանդրին տեղադրված է գրանիտե պատվանդանի վրա։ Պատվանդանի կողքին ճանապարհային հակերով ուղտի բրոնզե քանդակ է։ Պատվանդանի վրա մակագրված է.

Կիսանդրու բարձրությունը 1,5 մետր է, պատվանդանի բարձրությունը՝ 3,3 մ։ Հուշարձանը բացվել է 1892 թվականի հոկտեմբերի 20-ին։

Այժմ հուշարձանը այցելելու և լուսանկարվելու համար ժողովրդականություն վայելող վայր է։ Երբեմն արտաքին նմանության պատճառով Պրժևալսկու հուշարձանն ընդունում են որպես Իոսիֆ Ստալինի հուշարձան։

## Պատկերասրահ

843. St. Petersburg. Bust of the geographer N.M. Przewalski.jpg|Հորինվածքի ընդհանուր տեսքը
Admiralty SPb Perzevalsky 000000048 1 m.jpg|20-րդ դարի սկզբի լուսանկար
Monument to Przhevalsky in Alexander Garden.jpg|Կիսանդրին խոշոր պլանով
Памятник Н.М. Пржвальскому (верный спутник).jpg|Ուղտի քանդակը


## Ծանոթագրություններ

## Աղբյուրներ
* 

Կատեգորիա:1892 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Սանկտ Պետերբուրգի հուշարձաններ